《一枝春 人日，题“玉戏图”，同人取梅花枝上积雪印糕相饷遗夫子，戏作此图。》
清代·苏穆

乱积梅枝，压檐低、欲折琼花清玩。东风乍起，不是飞绵香软。

玩玩素手，谩摇向、翠盘零乱。但洗出、一片红芳，袅袅占春一半。

妆成羡它星粲。染脂痕、却是佳人曾惯。草堂寄与，莫道春情犹浅。

春留甚处，想此夕柳眉应展。消几许、帘外湘云，伴人深院。

作者简介：苏穆，一名姞，字佩蘘，山阳（今淮安市淮安区）人，宜兴周济侧室。工词，殉粤匪难。